La conchugación incoativa de verbos acabaus en -eixer en aragonés corresponde a verbos que derivan de verbos acabaus en -ĒSCERE que no plegoron a prener infinitivos en -ĪRE, quedando en la segunda conchugación latina u la tercera y evolucionando ta un grupo especial de verbos irregulars adintro de la segunda conchugación aragonesa que tienen una flexión verbal pareixida a la de la conchugación incoativa de verbos acabaus en -ir, que partindo de lo mesmo orichen siguió una evolución pareixida a la de las luengas romances extrapeninsulars.

Ya en la baixa Edat Meya tenioron una evolución enta formas en -ecer comuns con lo castellano, y en las parlas altoaragonesas las formas orichinals d'acuerdo con la fonetica aragonesa son minoritarias y se troban sobre tot en aragonés oriental y centro-oriental. En la zona occidental no se conserva que en ansotano.

Son verbos que tienen conchugación incoativa con afixo -eix- (u -ec-) en aragonés:
Abasteixer, aborreixer, acaeixer, aconteixer, acreixer, adoleixer, agradeixer, amaneixer, amareixer, amorteixer, apareixer, apeteixer, atapeixer, atardeixer, careixer, compadeixer, compareixer, conoixer / coneixer, conteixer, creixer, decreixer, desabasteixer, desconoixer / desconeixer, desfavoreixer, desmereixer, desobedeixer, empobreixer, enalteixer, enardeixer, ennobleixer, enterneixer, entristeixer, escaeixer, escarneixer, escureixer, esmorteixer, estremeixer, esvaneixer, favoreixer, feneixer, floreixer, fortaleixer, guarneixer, humideixer, mareixer, marreixer, meixer, mereixer, naixer, obedeixer, padeixer, paixer, palideixer, pareixer, pereixer, permaneixer, perteneixer, podreixer, pudreixer, reapareixer, reblandeixer, rechoveneixer, reconoixer, recreixer, recrudeixer, refloreixer, renaixer, resplandeixer, y sobreixer.

Lo verbo obedeixer se conoixe de l'aragonés medieval, en benasqués, que ye la parla altoaragonesa actual que conserva millor la forma orichinal d'estas formas se presenta como obedecer /obedesé/.

Beluns d'estos verbos han teniu dobletz en -ir en aragonés medieval (esmortir, finir), u encara en tienen en aragonés benasqués (fllorir, marrir).

Present d'indicativo
Lo present d'indicativo ye, en la suya forma orichinal.

La forma mes común en l'actualidat ye:

Present de subchuntivo
Lo present de subchuntivo ye, en la suya forma orichinal:

La forma mes común en l'actualidat ye:
Conchugación incoativa de verbos acabaus en -eixer en aragonés